Diari Oficial de la Generalitat Valenciana


Sumari del DOGV 1361, del 06-08-1990 (1990/818417)

RESOLUCIÓ de l'Hble. Sr. Conseller d'Obres Públiques, Urbanisme i Transports del 22 de maig de 1990, per la qual s'aprova definitivament el Programa d'Actuació Urbanística promogut per l'Excm. Ajuntament de València per a l'àrea núm. 8 (la Font de Sant Lluís) del sol urbanitzable no programat del Pla General de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1361

Data del DOGV
:   06-08-1990

Secció del DOGV
:   ALTRES DISPOSICIONS

Número del document
:   1990/818417


Data del document
:   22-05-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, de 22 de maig de 1990, per la qual s'aprova definitivament el Programa d'Actuació Urbanística promogut per l'Excm. Ajuntament de València per a l'àrea número 8 (Font de Sant Lluís) del sòl urbanitzable no programat del Pla General de València.  
Vist el Programa d?Actuació Urbanística promogut per l'Ajuntament de València.  
Vist que el Programa d?Actuació Urbanística desenvolupa l?àrea núm. 8 (Font de sant Lluís) del sòl urbanitzable no programat de les previstes en el vigent Pla General d'Ordenació Urbana de València, que fou aprovat definitivament per Resolució d'aquesta conselleria de 28 de desembre de 1988, tret de determinades àrees que van quedar suspeses si no s?esmenaven les objeccions.  
Vist que el programa té com a finalitat l?execució d'un centre integral de transports terrestres per a mercaderies, en l?àmbit espacial per l'afectat.  
Vist que aquest projecte és promogut d'ofici per l'ajuntament proposador; que fou inicialment aprovat per aquest el 14 de setembre de 1989; que ha estat sotmès a informació pública durant un mes en el Butlletí Oficial de la Província i en un diari no oficial, i que la Corporació Municipal n'ha acordat l'aprovació provisional.  
Vist que durant el període d'informació pública es van presentar 74 escrits d'al·legacions, entre els quals destaca la formulada per RENFE, que sol·licitava la incorporació a les previsions del programa de la realització, a compte del seu adjudicatari- executor, de la connexió ferroviària que unesca el centre de transports amb la xarxa explotada per aquella entitat estatal.  
Vist que l'Ajuntament de València va recaptar els dos informes de la Demarcació Territorial de Carreteres de l?Estat de la Comunitat Valenciana (per la qual cosa podria resultar afectada pel projecte una carretera de titularitat estatal com la V-30) i del Consell Metropolità de l'Horta, sense que els informes sol·licitats foren emesos de manera expressa.  
Vist que l?expedient fou elevat a dictamen de la Comissió Territorial d'Urbanisme, la qual emeté un informe en la sessió celebrada el passat dia 5 de juny. Amb motiu de l?emissió de dit informe, els serveis dependents de la Direcció General de Transports d'aquesta conselleria, van incorporar a les actuacions un informe específic amb diverses observacions. El representant de l?Agència del Medi Ambient també va fer el mateix. L?informe dels serveis de la Direcció General de Transports fa referència a la conveniència que l'adjudicatari del Programa assumesca la realització de les connexions viàries externes al polígon i, en especial, de la futura ampliació del pont de connexió amb Malilla.  
Vist que a més del Programa d?Actuació urbanística, s'ha tramés un Pla Parcial de fase única que el desplega.  
Atés que en la tramitació de les actuacions s'han observat les previsions dels articles 142 i concordants del Reglament de Planejament, i que la documentació del projecte pot considerar-se completa, d?acord amb el que disposen els articles 16.3 de la Llei del Sòl i 74 del Reglament de Planejament; després de tramitar-se simultàniament al Programa, com és preceptiu, un Pla Parcial per al seu desplegament, si bé aquest no s'eleva a la consideració d'aquest conseller perquè la seua aprovació definitiva és competència municipal; una vegada aprovat el Projecte en presència, d'acord amb l'article 5 del Reial Decret Llei 16/81 de 16 d?octubre.  
Atés que l?objectiu primordial del Programa és l?ordenació d'una àrea del sòl urbanitzable no programat per a la implantació en aquesta d'un centre integrat de transports terrestres, i que aquesta finalitat és conforme amb les previsions d'ús per al terreny afectat contingudes, tant en el Pla d'Ordenació vigent com en les Normes de Coordinació Metropolitana. Cal assenyalar que encara que el Pla General de València es trobe suspès d?aprovació en punts determinats i àrees concretes, això no afecta el sòl que ací es vol desplegar, i no és la indicada circumstància cap obstacle per a l'aprovació d'aquest programa.  
Atés que l?instrument de planejament escollit és el pertinent, atenent la classificació del sòl afectat, i que les seues determinacions compleixen les previsions del planejament superior ja que, encara que s?efectuen ajustaments d?escassa entitat respecte de les determinacions gràfiques del Pla General (accés sud des de la V-30, dimensions del sistema general d'energia elèctrica, superfície de l'àrea), aquestes previsions no comporten cap modificació del pla general desplegat, ja que són ajustaments documentals permesos, en l?escassa magnitud amb la qual es plantegen, per l'article 0.6.3 de les Normes Urbanístiques del Pla General, segons indica en l?informe la Comissió Territorial d'Urbanisme de València.  
Atés que l?Estudi d'Impacte Ambiental, serà, quan s'escaiga, exigible a les obres i infrastructures que despleguen aquest programa, les quals es troben entre les tipificades per l'annex de la Llei 2/89 de la Generalitat. El Programa d?Actuació Urbanística que analitzem és, a més, fidel desplegament urbanístic de les previsions d'ordenació territorial contingudes en instruments ja aprovats i plenament vigents, els criteris territorials dels quals no afegeixen ni modifiquen res.  
Atès que la Direcció General de Transports ha fet constar, mitjançant un informe dels seus serveis tècnics, la conveniència d'acordar la previsió d'accessos d'eixida i incorporació a la V-30, cosa que pot fer l'ajuntament que formula el projecte en aprovar definitivament el Pla Parcial que el desplega, tai com va indicar la Comissió Territorial d'Urbanisme quan va informar aquest últim.  
De tota manera, s'ha d'entendre que no hi ha cap tipus d'objecció per part de l?Administració de Carreteres de l'Estat, titular de la V-30, ja que no ha emès cap informe exprés en les actuacions, i es pot entendre evacuat el tràmit per silenci positiu.  
Atès que, en idèntic sentit, cap entendre que aquest projecte és informat favorablement, per silenci, pel Consell Metropolità de l?Horta, en compliment de les funcions que li corresponen, conformement amb la Llei 12/87 de la Generalitat.  
Atès que la taxació dels terrenys, qüestionada en algunes al·legacions, s'ajusta als criteris reglats de valoració que preceptuen els articles 105 i concordants de la Llei del Sòl vigent, i és suficient, a l'efecte de la seua incorporació a l'estudi econòmic- financer de planejament, contingut en el Programa d?Actuació Urbanística, i sense perjudici de les precisions que, quan s'escaiga, pogueren puntualitzar els instruments de gestió urbanística que executen aquest pla i que sempre seran més exactes per la seua pròpia finalitat i naturalesa.  
Atès que el document preveu la connexió del centre de transports amb el sistema general de transports per ferrocarril (GTR- 2, en la nomenclatura del Pla General de València), cosa que és absolutament necessària, en compliment d?allò ordenat per l'esmentat pla general, i premissa per a aconseguir la finalitat perseguida pel projecte. Es permet, no obstant això, que el traçat exacte de la connexió ferroviària siga reajustat per via de projecte, cosa que sembla lògica i és lícit d'efectuar mitjançant els projectes d'infrastructura ferroviària corresponents, que poden ser aprovats conforme a les previsions dels articles 152 i 153 de la Llei 16/87 de 30 de juliol.  
Atès que RENFE d'una part, i els serveis de la Direcció General de Transports, d'altra, han assenyalat la conveniència que el Programa d?Actuació Urbanística incloga, entre les obligacions de l'adjudicatari executor d'aquest, l'obligació de realitzar, pel seu compte, totes les connexions viàries i ferroviàries i en particular aquestes últimes, segons assenyala RENFE i també el pont de connexió amb Malilla o la seua ampliació, segons assenyala la Direcció General de Transports.  
Pel que fa a això, cal assenyalar que el Programa d?Actuació Urbanística examinat, ha estat formulat d'ofici per l'Ajuntament de València, fent ús de les potestats que li confereixen els articles 215 i següents del Reglament de Gestió Urbanística. Consegüentment, encara cap la possibilitat que siga el mateix Ajuntament de València, el qual, que segons la via prevista en l'article 216.2 de l?esmentat reglament, decidesca fer-se càrrec, per si mateix i a compte dels recursos municipals, de l?execució directa del Programa d?Actuació Urbanística.  
En aquesta hipòtesi no seria lògic que, per imposició d'un document de planejament l'aprovació del qual és competència del conseller que subscriu, dit Ajuntament fóra obligat a executar, pel seu compte i en benefici de RENFE, la infrastructura indicada per aquesta entitat.  
No obstant això, si l'ajuntament que formula el Projecte declinés la possibilitat apuntada i optés per l'adjudicació a una entitat privada de l?execució d'aquest planejament (cosa que també és possible d'acord amb l'article 219 del Reglament de Gestió Urbanística), molt bé podria, l?esmentat Ajuntament, convocar i resoldre el preceptiu concurs públic que ha de precedir i regir aquella adjudicació, i imposar, a qui haja de resultar adjudicatari, tant aquesta condició com qualsevol altra que siga pertinent per a una millor execució del planejament o que s'avalue oportuna de cara a una major participació de la comunitat en les plus- vàlues que, mitjançant aquest, es generen. Seran, per tant, les bases d'adjudicació del concurs, que hauran de sotmetre's quan s?escaiga a informació pública, i també l'acord d'adjudicació corresponent, el moment procedimental oportú per a plantejar aquest tipus de qüestions.  
Atés que quant a l?objecció, formulada per persones particulars afectades, relativa a la presumpta inconveniència d'ocupar, amb aquest projecte, terrenys d'horta, no és aquesta l?ocasió per a entrar en el fons del que es planteja, ja que el present Programa d?Actuació Urbanística es limita a desplegar una decisió urbanitzadora prèvia que s?empara en el Pla General en vigor.  
Amb tot això i de conformitat amb l?informe de la Comissió Territorial d'Urbanisme de València, he resolt:  
Aprovar definitivament el Programa d?Actuació Urbanística promogut per l?Excm. Ajuntament de València per a l?àrea número 8 (font de sant Lluís) del sòl urbanitzable no programat del Pla General de València.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la notificació de la resolució. El contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana es podrà interposar després. Aquest últim recurs s'haurà d'interposar en el termini de dos mesos des de la notificació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que es considere procedent.  
València, 22 de maig de 1990.